Redžijs Buloks

Redžinalds (Redžijs) Raiedels Buloks (; dzimis  Baltimorā, Mērilendas štatā) ir amerikāņu basketbolists, spēlē uzbrūkošā aizsarga un vieglā uzbrucēja pozīcijā. 2024. gadā pārstāv Nacionālās basketbola asociācijas (NBA) klubu Hjūstonas "Rockets".

 Karjera 
R. Buloks aizvadīja izcilu vidusskolas basketbola karjeru, pēc tās nonākot Ziemeļkarolīnas Universitātē. Pēc trim sezonām NCAA R. Buloku 2013. gada NBA draftā izvēlējās Losandželosas "Clippers" pirmajā kārtā ar kopējo 25. numuru.

Karjeras sākumā regulāri spēlējis pārstāvēto NBA klubu G-Līgas komandās, pamatkomandā nostiprinoties Detroitas "Pistons" sastāvā. Vairākkārt mainījis komandas maiņas darījumos: 2015. gada janvārī aizmainīts no "Clippers" uz Fīniksas "Suns" triju komandu maiņas darījumā, 2015. gada jūlijā aizmainīts uz Detroitas "Pistons" (pret nākotnes drafta izvēli "Suns" deva arī Deniju Grendžeru un Markusu Morisu, šis darījums bija saistīts ar algas limita atbrīvošanu), 2019. gada februārī "Pistons" aizmainīja R. Buloku uz Losandželosas "Lakers" pret Svjatoslavu Mihaiļuku un nākotnes drafta izvēli. 

Karjeras rezultatīvāko spēli aizvadījis "Pistons" sastāvā, gūstot 33 punktus spēlē pret Minesotas "Timberwolves".Griffin, Bullock lead Pistons past Timberwolves in OT ESPN

2019. gada vasarā R. Buloks kā brīvais aģents noslēdza līgumu ar Ņujorkas "Knicks", bet 2021. gada vasarā pievienojās Dalasas "Mavericks".

2023. gada jūlijā R. Buloks tika aizmainīts uz Sanantonio "Spurs" trīs komandu maiņas darījumā, kura rezultātā Grants Viljamss pārcēlās no Bostonas "Celtics" uz "Mavericks". Septembrī "Spurs" atbrīvooja spēlētāju no līgumsaistībām un 2023. gada oktobrī viņš kā brīvais aģents pievienojās Hjūstonas "Rockets".

 Atsauces 

 Ārējās saites 

Kategorija:1991. gadā dzimušie
Kategorija:Baltimorā dzimušie
Kategorija:ASV basketbolisti
Kategorija:Uzbrūkošie aizsargi
Kategorija:Vieglie uzbrucēji
Kategorija:Losandželosas "Clippers" spēlētāji
Kategorija:Fīniksas "Suns" spēlētāji
Kategorija:Detroitas "Pistons" spēlētāji
Kategorija:Losandželosas "Lakers" spēlētāji
Kategorija:Ņujorkas "Knicks" spēlētāji
Kategorija:Dalasas "Mavericks" spēlētāji
Kategorija:Hjūstonas "Rockets" spēlētāji